சிறப்பு சேவைகள் மற்றும் கட்டுரைகள்
'ஸ்டெம்'  துறைகளில் பெண்கள் முன்னேற அறிவியல் மற்றும் தொழில்நுட்பத் துறை மேற்கொண்டிருக்கும் முன்முயற்சிகளுக்கு சென்னை ஐ.ஐ.டி. தேர்வு செய்யப்பட்டு உள்ளது
அறிவியல், தொழில்நுட்பம், பொறியியல், கணிதம்  ஆகிய 'ஸ்டெம்' துறைகளில் பெண்கள் முன்னேற்றத்துக்காக இந்திய அரசின் அறிவியல் மற்றும் தொழில்நுட்பத் துறையால் நாடு தழுவிய அளவில் தேர்ந்தெடுக்கப்பட்ட நிறுவனங்களில் சென்னையில் உள்ள இந்திய தொழில் நுட்பக் கழகமும் ஒன்று.
'கதி' அல்லது பாலின முன்னேற்றத்துடன் நிறுவனங்களை உருமாற்றும் முன்முயற்சி  யின் மூலம் கொள்கைகளை உருவாக்கிச் செயல்படுத்துவதுடன், சிக்கல்களை முறையாகவும், சரியான நேரத்திலும் தீர்க்க முடியும்.
பாலின உணர்திறன் நடைமுறைகளை அடிப்படையாகக் கொண்டு, அறிவியல் மற்றும் தொழில்நுட்ப கல்வி நிறுவனங்களுக்கு தேசிய மதிப்பீடு மற்றும் அங்கீகாரம் அளிக்க மாதிரியை உருவாக்கும் அறிவியல் தொழில்நுட்பத் துறையின் தொலைநோக்குத் திட்டத்துக்கு சென்னை ஐ.ஐ.டி. தனது பங்களிப்பை வழங்க ஆர்வமாக உள்ளது.
குறிப்பிட்ட பாலின அடிப்படையிலான பிரச்சனைகளை வெளிக்கொணரும் வகையில், இந்த அளவிடும் முறையை செயல்படுத்தும் 30 முன்னோடி நிறுவனங்களில் ஒன்றாகத் தேர்வு செய்யப்பட்டதில் சென்னை ஐஐடி பெருமிதம் கொள்கிறது.
பெண்களுக்கான 'ஸ்டெம்' திட்டத்தில் சென்னை ஐ.ஐ.டி.யின் அர்ப்பணிப்பை எடுத்துரைத்த பேராசிரியர் வி.காமகோடி, இயக்குநர், சென்னை ஐ.ஐ.டி. கூறுகையில், அறிவியல் தொழில்நுட்பத் துறையின் முன்முயற்சிகள் மிகவும் முக்கியமானவை. சென்னை ஐ.ஐ.டி.யின் மேலோங்கிய நோக்கங்கள் இதில் இணைந்துள்ளன. 'கதி'  முன்முயற்சிக்கு முழுமையாக சென்னை ஐ.ஐ.டி. தனது ஆதரவை வழங்கும்" என்று குறிப்பிட்டார்.
உறுதியான, நேர்மையான மாற்றத்தை உருவாக்கி அதன்மூலம் பாலின விகிதாசாரத்தில் முன்னேற்றத்தை ஏற்படுத்தும் நோக்கில், பிரிட்டிஷ் கல்வி நிறுவனங்களுடன் இணைந்து 'கதி' திட்டத்தை அறிவியல் மற்றும் தொழில்நுட்பத் துறை செயல்படுத்தி வருகிறது. இந்தியாவுக்கான பிரத்யேக அம்சங்களுடன் கூடிய பாலின சமத்துவ சாசனம் உருவாக்கப்பட்டுள்ளது. டாக்டர் பிரதிபா ஜாலி, முன்னாள் முதல்வர், மிராண்டா ஹவுஸ், டெல்லி மற்றும் அவரது குழுவினர், பாலின காலநிலையை நிறுவன ரீதியாக மதிப்பாய்வு மற்றும் மதிப்பீடு செய்வதற்காக பிரத்யேக இந்திய தோற்றத்துடன் கூடிய வழிமுறையை உருவாக்கி உள்ளனர்.
பெண்கள் 'ஸ்டெம்'  துறைகளை தொழிலாக மேற்கொள்வதை ஊக்குவிக்கும் வகையிலான 'கதி'  திட்டத்தின் தாக்கம் குறித்து விளக்கம் அளித்த பேரா. ப்ரீத்தி அகலாயம், ஒருங்கிணைப்பு அதிகாரி , 'கதி' சுய மதிப்பீட்டுக் குழு , ஐ.ஐ.டி. சென்னை கூறியதாவது: அறிவியல் தொழில்நுட்பத் துறையின் முன்முயற்சி மிகச் சரியான நேரத்தில் எங்களை வந்தடைந்துள்ளது. சென்னை ஐஐடியின் ஆராய்ச்சி மற்றும் பாலின சூழலை மேம்படுத்தும் வகையில் குழுவினருடன் இணைந்து பணியாற்ற ஆவலுடன் காத்திருக்கிறேன்" என்றார்.
சென்னை ஐ.ஐ.டி.யில் 'கதி' சுய மதிப்பீட்டுக் குழு  ஒன்று நிறுவப்பட்டுள்ளது. இக்கல்வி நிறுவனத்தின் தொடர்புடைய அனைத்து தரப்பினரையும் உள்ளடக்கும் வகையில், ஒவ்வொரு குழுவில் இருந்தும் ஏராளமான பிரதிநிதிகள் இடம்பெற்றுள்ளனர். இக்கல்வி நிறுவனத்தின் தலைமையும், நிர்வாகமும் 'கதி' குழுவால் உருவாக்கப்பட்ட பாலின சமத்துவ சாசனத்தின்படி பணியாற்ற உறுதிபூண்டுள்ளது. டாக்டர் ஜாலி அவர்கள் உருவாக்கிய கட்டமைப்பின்கீழ் சுய மதிப்பீட்டுக் குழு  தீவிரமாக இயங்கி வருகிறது.
சென்னை ஐ.ஐ.டி.யில் ஒருங்கிணைப்பு அதிகாரி பேரா. ப்ரீத்தி அகலாயம், பேராசிரியை, ரசாயனப் பொறியியல் பிரிவு, ஐ.ஐ.டி.சென்னை அவர்களின் தலைமையில் சுய மதிப்பீட்டுக் குழு  அமைக்கப்பட்டுள்ளது. பேரா. அனிந்திதா சாஹு, பேரா. ஹிமான்சு சின்ஹா, திருமதி ரிச்சு ஜார்ஜ் பிலிப், திரு. விஜய் சங்கர் ஆகியோர் இக்குழுவில் இடம்பெற்றுள்ளனர்.
இந்த முன்முயற்சி குறித்துப் பேசிய பேரா. லிகி பிலிப், டீன் , ஐ.ஐ.டி. சென்னை தெரிவித்ததாவது: "பெண் ஊழியர்கள் மற்றும் மாணவிகளுக்கு அதிகாரமளிக்கவும், ஊக்குவிக்கவும், பல்வேறு முன்முயற்சிகளை Women leading IIT Madras - WLI) சென்னை ஐ.ஐ.டி. மேற்கொண்டுள்ளது. அறிவியல் மற்றும் தொழில்நுட்பத் துறையின் 'கதி'  திட்டம் மிகவும் நம்பிக்கைக்கு உரியது; சரியான நேரத்தில் கொண்டுவரப்பட்டுள்ளது.. இதன் சோதனை முயற்சிக்குத் தேர்வு செய்யப்பட்ட கல்வி நிறுவனங்களில் சென்னை ஐ.ஐ.டி.யும் ஒன்று என்பதில் மகிழ்ச்சி அடைகிறேன்"
உடனடி எதிர்காலத் திட்டங்களாக செயல்படுத்தப்படுபவை
Ø கருத்தரங்குத் தொடர்- பல்வேறு துறைகளைச் சார்ந்த பெண் தலைவர்களிடம் இருந்து கதைசொல்லல்
Ø திறன் மேம்பாடு நடவடிக்கைகள்- தொழில் முன்னேற்றம், ஊழியர்களுக்கான வலையமைப்பு பட்டறைகள்
Ø பெண் ஆராய்ச்சியாளர்களான கல்வியாளர்கள் ஆதரவுடன் - இயக்கம் மற்றும் வாய்ப்புகளை மேம்படுத்துதல்
Ø சமூகநலன் சார்ந்த நடவடிக்கைகள்- இளம் பெண்களிடம் 'ஸ்டெம்' துறையில் விருப்பம் ஏற்படும் வகையில் பரப்புதல்
Ø பேராசிரியைகளின் சர்வதேச இயக்கத்திற்கு ஏதுவாக ஒத்துழைப்புகள், திட்டங்களை உருவாக்குதல்
###
(Visitor Counter : 356